VENDIM
Nr. 659, datë 2.9.2026
[bookmark: _Hlk148017960]
PËR DISA SHTESA DHE NDRYSHIME NË VENDIMIN NR. 328, DATË 29.5.2024, TË KËSHILLIT TË MINISTRAVE, “PËR TRANSFERIMIN TE KORPORATA E INVESTIMEVE SHQIPTARE TË PRONAVE SHTETËRORE, NË PËRGJEGJËSI ADMINISTRIMI TË DISA INSTITUCIONEVE SHTETËRORE, PËR REALIZIMIN E PROJEKTIT TË INVESTIMIT ‘PËR ZHVILLIMIN DHE MENAXHIMIN E PRONAVE SHTETËRORE’”

Në mbështetje të nenit 100 të Kushtetutës; të pikës 1, të nenit 7, të ligjit nr. 71/2019, “Për Korporatën e Investimeve Shqiptare”, dhe në zbatim të shkronjës “b”, të pikës 1, të kreut II, të vendimit nr. 137, datë 6.3.2024, të Këshillit të Ministrave, “Për përcaktimin e kritereve dhe të procedurës për dhënien e pronës shtetërore me qira, enfiteozë, leasing, shitje, përdorim si kolateral dhe të përdorimit në forma të tjera nga ana e Korporatës së Investimeve Shqiptare”, të ndryshuar, me propozimin e ministrit të Ekonomisë dhe Inovacionit, Këshilli i Ministrave

VENDOSI:
[bookmark: _Hlk190691246][bookmark: _Hlk144462451]
1. Në vendimin nr. 328, datë 29.5.2024, të Këshillit të Ministrave, “Për transferimin te Korporata e Investimeve Shqiptare të pronave shtetërore, në përgjegjësi administrimi të disa institucioneve shtetërore, për realizimin e projektit të investimit ‘Për zhvillimin dhe menaxhimin e pronave shtetërore’”, bëhen këto shtesa dhe ndryshime:
a) Në shtojcën nr. 1, bashkëlidhur vendimit, shtohen pasuritë e listuara në shtojcën nr. 1.1, që i bashkëlidhet këtij vendimi;
b) Në shtojcën nr. 2, bashkëlidhur vendimit, shtohen pasuritë e listuara në shtojcën nr. 2.1, që i bashkëlidhet këtij vendimi; 
c) Shtojca nr. 3, bashkëlidhur vendimit, zëvendësohet me shtojcën nr. 3, që i bashkëlidhet këtij vendimi.
2. Autorizohet Korporata e Investimeve Shqiptare, Qendra e Botimeve për Diasporën, Agjencia për Mbështetjen e Shoqërisë Civile, Avokatura e Shtetit, Shërbimi Gjeologjik Shqiptar, Agjencia Kombëtare Bërthamore, Agjencia për Eficiencën e Energjisë, Qendra Rajonale e Inovacionit të Institutit Evropian të Teknologjisë dhe Inovacionit për Lëndët e Para, Akademia e Energjisë, Albgaz sh.a., Enti Rregullator i Energjisë, që, brenda 30 (tridhjetë) ditëve nga hyrja në fuqi e këtij vendimi, të lidhin marrëveshje bashkëpunimi për përcaktimin e standardit, metodologjisë, termave dhe kushteve të bashkëpunimit për përmbushjen e interesit publik, autoritetit në përgjegjësi administrimi të të cilit regjistrohet prona e re shtetërore, që zhvillohet si rezultat i përmbushjes së kushtit të transferimit të pronës/autorizimit për zhvillim, në të cilin përcaktohen edhe kushtet e nevojat për dorëzimin e pronës, si dhe sigurimin e ambienteve të përkohshme për vazhdimin e aktiviteteve të institucioneve publike që përdorin/administrojnë këto prona, në rastet kur institucionet, për nevoja të zhvillimit të projektit të investimit, janë të detyruara të lirojnë këto prona.
3. Autorizohet Korporata e Investimeve Shqiptare dhe Agjencia e Zhvillimit të Territorit të ndryshojnë marrëveshjen përkatëse të bashkëpunimit, me qëllim mbulimin nga Korporata, nëpërmjet projektit të investimit “Copëzat”, të punimeve për përshtatjen e ambienteve të punës në pronën në përgjegjësi administrimi të këtij institucioni, sipas projektit arkitekturor dhe preventivit të përgatitur prej saj.
4. Ngarkohen Ministria e Ekonomisë dhe Inovacionit, Ministria e Infrastrukturës dhe Energjisë, Ministria e Financave, Qendra e Botimeve për Diasporën, Agjencia për Mbështetjen e Shoqërisë Civile, Avokatura e Shtetit, Agjencia e Zhvillimit të Territorit, Shërbimi Gjeologjik Shqiptar, Agjencia Kombëtare Bërthamore, Agjencia për Eficiencën e Energjisë, Qendra Rajonale e Inovacionit të Institutit Evropian të Teknologjisë dhe Inovacionit për Lëndët e Para, Akademia e Energjisë, Albgaz sh.a., Enti Rregullator i Energjisë, Agjencia Shtetërore e Kadastrës dhe Korporata e Investimeve Shqiptare për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTËR
[bookmark: _Hlk144463266]Edi Rama

SHTOJCA NR. 1.1

PRONAT QË TRANSFEROHEN NË PRONËSI TË KORPORATËS
	Zona kadastrale
	Nr. i
pasurisë
	Sip. e pasurisë
(m2)
	Nga sip.
	Institucioni me pronësi/përgjegjësi administrimi

	
	
	
	Truall
(m2)
	Ndërtesë
(m2)
	

	8150
	6/232
	294.5
	
	
	Shtet

	8150
	6/233
	251.9
	
	
	Shtet




SHTOJCA NR. 2.1

PRONAT ME FUNKSION VETËM PUBLIK, PËR TË CILAT KORPORATA VEPRON SI ZHVILLUES

	Zona kadastrale
	Nr.
pasurisë
	Sip. e pasurisë
(m2)
	Nga sip.
	Institucioni me pronësi/përgjegjësi administrimi

	
	
	
	Truall
(m2)
	Ndërtesë
(m2)
	

	8270
	6/458
	60
	60
	
	Shtet

	8270
	6/100
	15
	15
	
	Shtet

	8270
	6/461
	23.45
	23.45
	
	Shtet

	8270
	6/480
	45.5
	45.5
	
	Shtet

	8270
	6/671
	170
	
	
	Shtet

	8310
	7/526
	3913
	3913
	1082
	Ministria e Financave,
[bookmark: _GoBack]VKM-ja nr. 535, datë 4.8.2006, e ndryshuar

	8270
	7/79
	876
	876
	468
	Shtet

	8270
	2/233
	3803
	3803
	767.8
	Drejtoria e Përgjithshme e Tatimeve
VKM-ja nr. 818,
datë 6.12.2006, e ndryshuar

	8250
	3/42-N1
	757.67
	
	757.67
	Drejtoria e Përgjithshme e Tatimeve
VKM-ja nr. 818, 
datë 6.12.2006, e ndryshuar



SHTOJCA NR. 3

INSTITUCIONET PUBLIKE TË CILAT LIDHIN MARRËVESHJEN E BASHKËPUNIMIT ME KORPORATËN E INVESTIMEVE SHQIPTARE

Kuvendi i Shqipërisë, Agjencia për Media dhe Informim, Komiteti i Pakicave Kombëtare, Agjencia Kombëtare e Ujësjellës-Kanalizimeve, Autoriteti Kombëtar i Investigimit për Sigurinë e Operimit në Aviacionin Civil, Autoriteti i Aviacionit Civil, Drejtoria e Shërbimeve Qeveritare, Agjencia e Auditimit të Programeve së Asistencës Akredituar nga Bashkimi Evropian, Agjencia Shtetërore e Programimit Strategjik dhe Koordinimit të Ndihmës, Agjencia e Zhvillimit të Territorit, Agjencia Kombëtare e Planifikimit të Territorit, Agjencia e Menaxhimit të Burimeve Ujore, Agjencia Kombëtare e Pyjeve, Agjencia Kombëtare e Mjedisit, Agjencia Rajonale e Mjedisit Tiranë, Agjencia Kombëtare e Zonave të Mbrojtura, Administrata Rajonale e Zonave të Mbrojtura, Agjencia Kombëtare e Bregdetit, Agjencia Kombëtare e Turizmit, Qendra e Botimeve për Diasporën, Agjencia për Mbështetjen e Shoqërisë Civile, Avokatura e Shtetit, Agjencia Shtetërore e Kadastrës, Agjencia e Trajtimit të Pronave, Agjencia Shtetërore për Shpronësimin, Shërbimi Gjeologjik Shqiptar, Agjencia Kombëtare Bërthamore, Agjencia për Eficiencën e Energjisë, Qendra Rajonale e Inovacionit të Institutit Evropian të Teknologjisë dhe Inovacionit për Lëndët e Para, Akademia e Energjisë, Albgaz sh.a., Enti Rregullator i Energjisë sh.a., entitetet dhe institucionet e përcaktuara nga ministritë e linjës, si dhe çdo entitet publik, përfitues sipas kërkesës së tyre, brenda mundësive funksionale të objekteve publike dhe përcaktimit në marrëveshjet përkatëse.
